
Text rozhodnutia
Súd: Krajský súd Bratislava Spisová značka: 5Sd/105/2011 Identifikačné číslo súdneho spisu: 1011200848 Dátum vydania rozhodnutia: 30. 01. 2013 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2013:1011200848.2 Uznesenie Krajský súd v Bratislave v právnej veci navrhovateľky E. N., bytom Z., B. L. XXX/X, proti odporkyni Sociálnej poisťovni ústredie, Ul. 29. augusta č. 8, Bratislava, o starobný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka vo svojom podaní zo dňa 29.3.2011 žiadala preskúmať rozhodnutie odporkyne č. XXX XXX XXXX zo dňa 1.3.2011 o zastavení výplaty predčasného starobného dôchodku od 12.3.2011, pretože jej dôchodkové poistenie zaniklo. Pretože spoločnosť Technické služby čistenie, s.r.o. Bratislava je v konkurze a po celý rok 2010 od spoločnosti nedostávala a ani nedostáva žiadnu mzdu. Odporkyňa rozhodnutím č. XXX XXX XXXX zo dňa 1.3.2011 podľa § 293bt ods. 3 zákona č. 461/2003 Z.z. o sociálnom poistení, zastavila navrhovateľke od 12.3.2011 výplatu predčasného starobného dôchodku. Odporkyňa rozhodnutím č. XXX XXX XXXX zo dňa 19.4.2011 podľa § 112 ods. 1 zákona č. 461/2003 Z.z. o sociálnom poistení zrušila rozhodnutie Sociálnej poisťovne, ústredie č. XXX XXX XXXX zo dňa 1.3.2011 o zastavení výplaty predčasného starobného dôchodku, čím navrhovateľke celkom vyhovela. Podľa § 250o Občianskeho súdneho poriadku (ďalej len O.s.p.), ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

